Page:Oxford Book of English Verse 1250-1900.djvu/43

 Robin answerit hir agane, 'I wat nocht quhat is lufe; But I haif mervel in certaine Quhat makis thee this wanrufe: The weddir is fair, and I am fain; My scheip gois haill aboif; And we wald pley us in this plane, They wald us baith reproif.'

'Robin, tak tent unto my tale, And wirk all as I reid, And thou sall haif my heart all haill, Eik and my maiden-heid: Sen God sendis bute for baill, And for murnyng remeid, In dern with thee bot gif I daill Dowtles I am bot deid.'

'Makyne, to-morn this ilka tyde And ye will meit me heir, Peraventure my scheip may gang besyde, Quhyle we haif liggit full neir; But mawgre haif I, and I byde, Fra they begin to steir; Quhat lyis on heart I will nocht hyd; Makyn, then mak gude cheir.'

'Robin, thou reivis me roiff and rest; I luve bot thee allane.' 'Makyne, adieu! the sone gois west, The day is neir-hand gane.'

wanrufe] unrest. haill] healthy, whole. aboif] above, up yonder. and] if. tak tent] give heed. reid] advise. bute for baill] remedy for hurt. bot gif] but if, unless. daill] deal. mawgre haif I] I am uneasy. reivis] robbest. roiff] quiet.